cyanic-selkie/wikianc huggingface dataset:
Lima ajalugu
Vabariik
Vaikse ookeani sõjas aastatel 1879–1883 alistasid Tšiili väed San Juani ja Miraflorese lahingutes Peruu vastupanu ning okupeerisid Lima. Tšiillased rüüstasid linna muuseume, raamatukogusid ning koole. Samal ajal ründasid ülesköetud linnaelanikud linna asiaate ning nende kodusid ja ettevõtteid.
Distantskandur
Sarruse distantskandur ehk armatuurikandur (kõnekeeles ka armatuuri konn, torn, seen, tugi) on ehituses abivahend, mille abil saab nihutada ning fikseeritult hoida raudbetoonist konstruktsioonide sarrust enne betoonivalu ja betoonivalu ajal. Kandurid jäetakse betoonivalu ajaks konstruktsiooni sisse, et sarrusvõrk paigal püsiks, ning kandurid saavad valminud struktuuri osaks. pisi|330x330px|Armatuuri betoonist punkt-distantskandur
Lima ajalugu
Vabariik
Pärast sõda kestis 1890.–1920. aastateni taas Lima arenguperiood. Kuna kesklinn oli ülerahvastatud, rajati 1896. aastal töölistele La Victoria linnaosa. Samal ajal ehitati linna suuri magistraale, mis ühendasid Lima naaberlinnadega, nagu Miraflores. 1920. ja 1930. aastatel ehitati uuesti üles mitmed vanalinna hooned, nagu Valitsuspalee ja linnavalitsushoone.
Distantskandur
Kandurite jaotus
Distantskandurid jaotatakse kaheks kategooriaks kuju järgi:
Lima ajalugu
Vabariik
24. mail 1940 tabas peamiselt savitellistest ja quincha'st ehitatud Limat maavärin. 1940. aastatel kasvas Lima rahvaarv Andidest ja teistest Peruu osadest tuleneva sisserände tõttu hüppeliselt. 1940. aastal elas linnas u 600 000 inimest, aastal 1960 u 1,6 miljonit ning 1980. aastal u 4,8 miljonit. Selle perioodi algul kujunes linna põhiosa kolmnurkseks ning oli piiritletud vanalinna, Callao ja Chorrillosega. Algselt kesklinna slummidesse kolinud immigrantide tõttu hakkas Lima ka pindalalt kasvama ning äärelinnadesse tekkisid n-ö pueblos jóvenese slummid. Sajandi teises pooles viidi peamiselt Manuel A. Odría ja Juan Velasco Alvarado juhtimisel ellu mitmed mahukad taristuprojektid. Levinud oli brutalistlik arhitektuur, mille hea näide on riigi naftafirma Petroperú peakorter. 1993. aasta Peruu rahvaloenduse järgi elas linna 6,4 miljonit inimest ehk pealinnas elavate peruulaste osakaal oli 53 aastaga kasvanud 9,4 protsendilt 28,4 protsendile.
Distantskandur
Kandurite jaotus
Sarruse distantskandurid liigitatakse toormaterjalide järgi kolmeks:
pisi|330x330px|Lineaarne plastikust distantskandur
Distantskandurite erinevused
Betoonkanduri eeliseks on tugevam ning veetihedam lõpptulemus, kuna nii kandur kui ka materjal on mõlemad betoonist. Kuna betoonkanduri ja raudbetooni vahelt ei saa palju niiskust läbi imbuda, siis on väiksem võimalus, et raudbetooni sarrus hakkab korrodeeruma. Kuna materjal on sama, siis on ka materjali temperatuurist tulenev deformatsioon sama. Viimane tähendab, et materjali temperatuuri muutusel on mahukahanemine või -suurenemine sama.
Plastikkanduri eeliseks on soodne hind ning kiire paigaldus. Plastikkanduri puudus on, et seondub betooniga väga vähe, mistõttu võib betooni ja kanduri vahelt niiskus läbi pääseda. Plastikkandur betooni struktuurilisi omadusi ei paranda. Betooni ja plastmassi deformatsiooni suurused temperatuuri mõjul on erinevad, mistõttu võib plastikkandur kõrgemal temperatuuril sulama hakata.
Metallkandurit kasutatakse armatuurvõrkude sidumiseks raudbetooni siseselt. Eeliseks on kanduri tugevus ja jäikus, kuid metallkandureid kasutades peab olema ettevaatlik, et kandur betooni servale liiga lähedale ei satuks. Vastasel juhul hakkab betooni servas olev kandur korrodeeruma väliskeskkonnast tuleva niiskuse tõttu.
Kuna plastikkandurid on palju väiksema koormustaluvusega kui betoonkandurid, tuleb plastikkandureid tihedamalt paigutada. Üldiselt on vahekord 1:2 (ühe betoonkanduri asemel tuleb kasutada kahte plastikkandurit), kuid kui armatuurvõrk tehakse suurem ja raskem, siis on vahekord 1:3 või enamgi.
Taagepera raamatukogu
Taagepera raamatukogu on Tõrva valla rahvaraamatukogu. Raamatukogu asub Ala külas.
Ajalugu
8. aprillil 1923 Taagepera koolimajas toimunud rahvakoosolekul asutati Taagepera Rahvaraamatukogu Selts. Raamatukogu asus Karjatnurme koolimajas. Haridusministeeriumilt saadi toetust raamatute ostmiseks 4500 marka. Raamatuid laenutas koolijuht.
1926. aasta novembris ilmunud ajalehe „Lõuna-Eesti” artiklis kirjutati, et Taagepera rahvaraamatukogu seltsi raamatud on korrast ära. Tegutseti küll, kuid raamatukogu töö jäi tagaplaanile.
1930. aasta märtsis nimetati Taagepera Rahvaraamatukogu Selts ümber Taagepera valla raamatukoguks. 1932. ja 1933. aastal asus raamatukogu Ala koolimajas. Kogus oli kuni 500 nimetust raamatuid.
1935. aastal valis valla volikogu raamatukogu juhatajale abiks kolmeliikmelise nõukogu. Ametid jaotusid järgmiselt: nõukogu esimees köster Aleksander Eberling (hilisem Eenmaa), abi A. Eifeld, kirjatoimetaja vallakirjutaja H. Järv ja liige oli ka raamatukogu juhataja A. Haas. 6. jaanuaril 1935 võttis nõukogu vastu kodukorra. Aadu Haasa järel hakkas raamatuid laenutama uus koolijuhataja Karl Meos. Aastate 1936–1945 kohta andmed puuduvad.
1946. aastal oli raamatukogu nimeks Vaoküla valla raamatukogu ja asus Taagepera Kopsutuberkuloosi Sanatooriumi ruumides (pinda 85,5 m2). 1948. aastal muutus nimetus Vaoküla valla Taagepera rahvaraamatukoguks ning asuti Taagepera mõisahoone pisikesse ruumi. 1949. aastal koliti raamatukogu Alale endisesse Vaoküla valla vanadekodu ruumidesse. 1. aprillist 1951 kuni 3. septembrini 1954 oli raamatukogu juhatajaks Asta Meier (hiljem Aija), kelle ajal kolis raamatukogu jällegi Taageperra tagasi. Kolimised ei mõjunud hästi ei raamatutele ega mööblile.
1964. aastal määrati raamatukogu juhatajale ühiskondlikud asetäitjad: Elmu Muru (noorte lugejate nõukogu esimees) ja Emilie Pausk (meditsiiniõde).
18. aprillil 1995 kolis raamatukogu uutesse ruumidesse, mis asusid tollases Taagepera sanatooriumi uue ravikorpuse teise korruse ruumides.
1999. aastast hakati teenindama Helme valla Karjatnurme Päevakeskust. Aastatel 2003–2006 teenindati Holdre Teabetuba.
2003. aastal sai raamatukogu interneti püsiühenduse ja raamatukoguprogrammi RIKS, 2007. aastal mindi üle elektroonilisele laenutusele.
2012. aastal kolis raamatukogu Alale. Raamatukogu asub Ala Põhikooliga ühes majas.
Statistika
Statistika 2014. aasta seisuga:
San Juani maakond
San Juani maakond on maakond mitmes Ameerika Ühendriikide osariigis:
Endokrinoloog
Endokrinoloog (ladina endocrinologus) on endokrinoloogiaga tegelev uurija, eriarst või teadlane. Endokrinoloog tegeleb endokriinsüsteemi ja selle osade (sh hormoonide) haiguslike seisundite diagnoosimise, uuringute ning raviga.
Eestis koolitatakse endokrinolooge vastava eriala residentuuris Tartu Ülikoolis.
Eesti endokrinolooge ühendab Eesti Endokrinoloogia Selts.
Eriarsti eriala
Eesti Haigekassa süsteemis klassifitseeritakse endokrinoloogid eriarstideks, kelle vastuvõtule pääsemiseks Haigekassa süsteemi kaudu on vaja saatekirja.
Köistee
pisi|Köistee Alpides Köistee ehk trosstee on ripptee, mille puhul liikumine käib trosskanduri abil. Köisteedega on transporditud näiteks maavarasid, metsamaterjali, inimesi (suusaturiste mägedes).
Kastiilia
pisi|Kastiilia lipp Kastiilia (hispaania Castilla [kas'tilja]) on ajalooline piirkond Hispaanias.
Lee Donghae
Lee Dong-hae (hangul: 이동해; hanja: 李東海; sündinud 15. oktoobril 1986) on Lõuna-Korea laulja, laulukirjutaja ja näitleja.
Kastiilia
Aastatel 850–1035 oli see Leóni kuningriigi Kastiilia krahvkond ning 1035–1230 iseseisev Kastiilia kuningriik, valitsetud Navarra kuninga Sancho III poja Fernando el Magno (1035–1065) ning tema poja Sancho II (1065–1072) poolt.
Kastiilia kuningriik
Navarra ehk Pamplona kuninga (1004–1035) Sancho III surma järel jagas ta alad oma poegade vahel, vanim poeg García III (või IV) sai Navarra ning osa Kastiilia valitsejaks (1035–1054), Fernando I Leóni ja Kastiilia valitsejaks (1037–1065), Gonzalo Sobrarbe ja Ribagorza ning Ramiro I sai Aragóni kuningriigi valitsejaks.
Atapuerca lahingu (1054) järel, milles hukkus García III, oli Fernando I aga aastatel 1056–1065 Hispaania keiser. Navarra valitsemist jätkas aga García III poeg Sancho IV Garcés (1054–1076). Hispaania keiser Fernando I laiendas oma mõjuvõimu ka Kesk-Hispaaniale, sundides Toledo, Saragossa ja Sevilla moslemitest valitsejaid tunnistama oma vasalliseisust. 1064. aastal vallutas ta Portugali aladel Coimbra ning piiras edutult Valenciat. Fernando I jagas oma valdused taas oma poegade vahel: Sancho II sai Kastiilia kuningriigi (1065–1072), Alfonso VI Leóni kuningriigi (1065–1070) ja García II Galicia kuningriigi, kuid alguses alistas Sancho II Galicia kuningriigi ning Sancho II surma järel aga sai taasühendatud Kastiilia ja Leóni ning Galicia ainuvalitsejaks (1072–1109) Alfonso VI.
1085. aastal vallutas Alfonso VI moslemitelt Toledo, mis sai aastateks 1087–1561 Kastiilia ja Leóni kuningate residentsiks. Alfonso VI kehtestas ka moslemi taifade valitsejatele rasked tribuudinõuded, mis tingisid ka Sevilla taifa valitseja abipalved moslemivalitsejale Põhja-Aafrikas. 1086. aasta Sagrajase lahingu kaotas Alfonso VI moslemi Almoraviidide kaliifi Youssef ibn Tachfine vägedele ning rekonkista edenemine pidurdus. Berberi Almoraviidide dünastia, valitses Põhja-Aafrikas - Marokos, Mauritaanias, Lääne-Alžeerias ja Hispaanias (al-Andalus). Järgnevast ajajärgust on ka ajalooline Hispaania rahvuskangelase ja Kastiilia vabadusvõitleja El Cidi (Rodrigo Díaz de Vivar) kuju. Ta on ka Hispaania rahvuseepose "Laul minu Cidist" peategelane.
1212. aastal võitsid Kastiilia, Leóni, Aragóni kuningriigi, Navarra kuningriigi väed Alfonso VIII juhtimisel Las Navas de Tolosa lahingus Almohaadide vägesid.
Pärast Leóni ja Galicia kuninga Alfonso IX surma 1230. aastal, ühendas tema poeg Fernando III Leóni ja Kastiilia kuningriigi. Aastal 1230 ühendati León ja Kastiilia lõplikult Pürenee poolsaarel Kastiilia krooni aladeks (1230–1516). Hiljem ühendati ühendkuningriik Aragóni ja Navarra kuningriigiga.
Aragóni ja Navarra kuningriik
Kastiilia kuninganna Isabel I abiellus 1468. aastal Aragóni kuninga Fernando II-ga, pannes aluse kahe riigi vahelisele dünastilisele unioonile. Nende tütrepoeg, Hispaaniat valitseva Habsburgist Carlos I päris 1516. aastal nii Aragóni kui ka Kastiilia valdused, viies nii lõpule Hispaania ühendamise, moodustades Hispaania kuningriigi.
Ajaloolised piirid
Et Kastiilial ametlikke piire pole, on tema piiride kohta eriarvamusi. Tavaliselt arvatakse Kastiilia alaks osa Castilla y Leóni autonoomsest piirkonnast Loode-Hispaanias ning Castilla–La Manchast ja Madridi autonoomsest piirkonnast maa kesk- ja lõunaosas. Mõne allika järgi hõlmab ta ajaloolistel põhjustel ka osa Cantabriast ja La Riojast.
Traditsiooniliselt jaotatakse Kastiilia Vana-Kastiiliaks, mille moodustab Castilla y Leóni idaosa, ning Uus-Kastiiliaks, millesse kuuluvad Castilla–La Mancha ning Madridi autonoomne piirkond.
Tänapäeva Hispaania monarhe nummerdatakse lähtudes järjepidevusest Kastiilia monarhidega.
Kastiilia nimi arvatakse tähendavat 'losside' või 'kindluste maad', mis viitab sellesse piirkonda rajatud kindlustele, kui kristlased rekonkista käigus Hispaania mauridelt tagasi vallutasid. Hispaaniakeelne sõna kindluse kohta on castillo.
Kastiilia kuningas Alfonso X (1221–1284) juurutas esimesena kastiilia keele ulatusliku ametliku kasutuse ladina keele asemel. Seetõttu kujunes kastiilia keelest Hispaania riigikeel, mida tänapäeval tuntakse hispaania keele nime all.
Kuna Kastiilia on Hispaania tuumikala, on kastiillaste rahvuslik identiteet mõnevõrra selgusetu. Kastiillasteks kalduvad jääma kõik need, keda ei hõlma mõne väiksema piirkonna identiteet nagu Baskimaa, Aragón, Galicia, Kataloonia, Astuuria või Kanaari saared.
Fernando Henrique Cardoso
pisi|Fernando Henrique Cardoso (1994) Fernando Henrique Cardoso (sündinud 18. juunil 1931 Rio de Janeiros) on Brasiilia poliitik, ta oli Brasiilia president 1995–2003.
Cardoso on hariduselt sotsioloog, töötanud politoloogia- ja sotsioloogiaprofessorina São Paulo ülikoolis ning juhtis 1982–1986 Rahvusvahelist Sotsioloogiaassotsiatsiooni.
1992. aasta oktoobrist 1993. aasta maini oli Cardoso Brasiilia välisminister ja seejärel 1994. aasta aprillini rahandusminister. Hoolimata lühikesest ametiajast juurutas ta plaani hüperinflatsiooni lõpetamiseks, mis osutus väga edukaks. Edust tiivustatuna otsustas ta presidendiks kandideerida ja teda toetas valitsev president Itamar Franco. 3. oktoobril 1994 valiti ta presidendiks juba esimeses voorus.
Tema ametiajal muudeti Brasiilia põhiseadust, nii et presidenti tohtis nüüd tagasi valida. Cardoso kandideeriski teiseks ametiajaks ja valiti 4. oktoobril 1998 tagasi, taas esimeses voorus 53%-ga häältest. Valimistel jäi teiseks Luiz Inácio Lula da Silva 32%-ga.
2003 valiti Cardoso järglaseks Lula, kes valimiste teises voorus võitis Cardoso soosikut José Serrat. Lula valimist seostati Cardoso suurenenud ebapopulaarsusega teisel ametiajal.
Cardoso oli abielus antropoloogiadoktori Ruth Cardosoga. Neil on neli last. Abikaasa suri 24. juunil 2008.
Fernando Cardoso räägib vabalt portugali, inglise, prantsuse ja hispaania keelt.
Heirweg
Heirweg on hollandikeelne küla Belgias Flandria piirkonnas Lääne-Flandria provintsis Anzegemi vallas Anzegemi osavallas.
Nikolai Bežanitski (1913–1989)
Elulugu
Nikolai Bežanitski sündis 30. septembril 1913 Narvas ülempreester Boris Bežanitski peres. Ta lõpetas 1931. aastal Tallinna Linna Vene Gümnaasiumi ja seejärel Petseri vaimuliku seminari. Teenis köster-kooliõpetajana Velise Ristija Johannese koguduses aastatel 1932–1939. Pühitseti diakoniks ja seejärel preestriks 18. mail 1939 Velise Ristija Johannese kirikus Tallinna ja kogu Eesti metropoliidi Aleksandri poolt. Teenis preestrina Velise Ristija Johannese koguduses (1939–1940; ametivaba 1940. aastal), Märjamaa Jumalaema kaitsmise koguduses (1941–1948) ja Velise Ristija Johannese koguduses (1941–1948), Antsla-Kraavi Prohvet Eelija koguduses (1948–1951), Mõniste-Ritsiku Ristija Johannese koguduses (1949), Uruste Issanda taevaminemise koguduses (1955–1989), Jõõpre Püha Suurkannataja Georgiuse koguduses (1956–1957 ja 1958–1989), Pärnu Issandamuutmise koguduses (1951–1989), Pootsi-Kõpu Püha Kolmainu koguduses (1966–1989). Ülendati ülempreestriks 1950. aastal. Oli Pärnumaa praost aastatel 1950–1989.
Ülempreester Nikolai Bežanitski suri 3. detsembril 1989 Narvas ja maeti Pärnu Alevi kalmistule.
Vaibakoi
Vaibakoi (Trichophaga tapetzella) on koilaste sugukonda kuuluv liblikaliik.
Vaibakoi on levinud ka Eestis.
San Juani maakond (Colorado)
San Juani maakond (San Juan County) on maakond USA-s Colorado osariigis. Geograafilised koordinaadid on 37°77' N, 107°67' W.
Maakonna halduskeskus on Silverton.
Maakonna pindala on 1006 km². Veepindala on 2 km². Maakond asub San Juani mägedes. Maakonna keskmine kõrgus merepinnast on 3426 meetrit, millega on see kõige kõrgemal paikneva maakond USA-s.
Elanike arv on arvestuslikult 2016. aasta seisuga 694. 2010. aasta rahvaloenduse järgi oli elanikke 699. San Juani maakond on elanike arvult Colorado väikseim maakond. Asustustihedus on 0,68 in/km².
Ajalugu
Maakond moodustati 31. jaanuaril 1876 La Plata ja Lake'i maakonna osadest.
1877. aastal loovutas San Juani maakond suure osa territooriumist Ouray maakonnale ja väiksema osa Gunnisoni maakonnale.
Maakond on saanud nime püha apostli Johannese järgi (hispaania keeles Juan el Apóstol), kelle järgi andsid hispaania maadeavastajad nime selles piirkonnas asuvale jõele ja mäeahelikule.
2000. aasta rahvaloenduse andmed
San Juani maakonnas oli 558 inimest, 269 leibkonda ja 157 perekonda.
Rahvastiku tihedus oli 1 in/km².
Elamuüksusi (housing units) oli 632 (keskmine tihedus 2/km²).
Rassiline koosseis oli:
269 leibkonna seas oli
Leibkonnas oli keskmiselt 2,06 inimest ja perekonnas keskmiselt 2,63 inimest.
Elanikud jagunesid ealiselt nii:
Ea mediaan oli 44 aastat.
Iga 100 naissoost inimese kohta tuli 110,60 meessoost inimest. Iga vähemalt 18-aastase naise kohta tuli 112,40 meest.
Leibkonna aastasissetuleku mediaan oli 30 764 dollarit, perekonna sissetuleku mediaan 40 000 dollarit. Meeste sissetuleku mediaan oli 30 588 dollarit, naistel 19 545 dollarit. Sissetulek elaniku kohta oli 17 584 dollarit.
20,90% elanikkonnast ja 13,50% perekondadest elasid allpool vaesuspiiri. Kogu elanikkonnast elas allpool vaesuspiiri 29,400% alla 18-aastasi ja 7,10% üle 65-aastasi.
Kaitsealad
USA Ajalooliste Paikade Riikliku Registrisse on kantud San Juani maakonnas 11 objekti.
John Sulston
John Edward Sulston (27. märts 1942 Fulmer, Buckinghamshire, Inglismaa – 6. märts 2018) oli inglise bioloog.
2002. aastal jagas ta Howard Robert Horvitzi ja Sydney Brenneriga Nobeli füsioloogia- või meditsiiniauhinda organite arengu geneetilise regulatsiooni ja apoptoosiga seotud avastuste eest.
Anne-Marie David
Anne-Marie David (sündinud 23. mail 1952 Casablancas) on prantsuse laulja.
Ta on Eurovisiooni lauluvõistlusel esindanud nii Prantsusmaad kui ka Luksemburgi. Luksemburgi esindades võitis ta 1973. aasta võistluse lauluga "Tu te reconnaîtras". 1979. aastal tuli ta Prantsusmaad lauluga "Je suis l'enfant soleil" esindades kolmandaks.
Karisoke uurimiskeskus
Karisoke uurimiskeskus oli mägigorillade jälgimise keskus Rwandas Vulkaanide rahvuspargis Karisimbi ja Bisoke mäe vahel.
Port Arthuri Eesti Selts
Port Arthuri Eesti Selts (inglise keeles Port Arthur Estonian Society) oli Kanada eestlaste selts, mis tegutses Kanadas Ontario provintsis Port Arthuris.
Selts on juhtinud Endel Tooming.
Kuria keel
Kuria keel on bantu keelte kirdebantu rühma kuuluv keel, mida räägivad kuriad Tansaania loodeosas ja ka Keenia kaguosas Victoria järve idakaldal. Kõnelejaid oli 2009. aastal umbes 690 000.
Fonoloogia
Kuria keeles on 5 vokaalfoneemi ja 16 konsonantfoneemi. Puudub helitu klusiil /p/. Heliline dentaalklusiil /d/ on tremulandi /r/ allofoon.
Pļaviņase lade
pisi|[[Kalkahju dolomiidipaljand Peetri jõe ääres on Eesti devoni lubjakivide kõige paremini vaadeldavaid paljandeid]] Pļaviņase lade on ülemdevoni ladestiku regionaalne lade. Pļaviņase lademe all lamab Amata lade ja temal lasub Dubniki lade. Lademe vanus on 370...364 miljonit aastat.
Ladet hakkas esimesena eristama P. Liepiņš aastal 1951. Lademe neostratotüübiks on Irboska paljand. Üleilmses standardis vastab sellele Frasnesi lade, litostratigraafiliselt vastavad sellele umbkaudu Chudovo, Pskovi ja Snetnaya Gora kihistu.
Lademe paksus Eestis on 27–32 m. Lätis on selle paksus valdavalt 11–15 meetrit, kaguosas kuni 20 meetrit, Läti kirdeosas Riia–Pihkva maantee ümbruskonnas aga kuni 50 meetrit. Läti aladel lasub Pļaviņase lademel Salaspilsi lade. Lade jaguneb kolmeks alamlademeks (Snetnaya Gora alamlade, Pihkva alamlade ja Chudovo alamlade).
Lade avaneb Lätis 1–10 kilomeetri laiuse ribana, Läti ida- ja keskosas on lademel aga veel teine avamusala, mis on kuni 10, kohati aga kuni 40 kilomeetrit lai. Lade paljandub näiteks Venta, Abava, Gauja, Dubna ja Palsa jõe kallastel, samuti ka Daugava kallastel Līvānist Riiani. Selle tüüppaljand ujutati Pļaviņase hüdroelektrijaama rajamisel üle. Eestis paljandub lade näiteks Peetri jõel Kalkahju juures.
Lademe kivimkoosseisus on palju dolokivi, domeriiti ja lubjakivi. Lätis esineb lademes kohati ka liivakivi.
Tom ja Eileen Lonergan
Tom ja Eileen Lonergan oli USA abielupaar, kes unustati 25. jaanuaril 1998 sukeldumisretkel Korallimeres avamerele. Paat, millega Lonerganide rühm oli sukeldumispaika saabunud, lahkus ilma nendeta. Mitte keegi meeskonnast või sukeldujatest ei märganud paari puudumist. Nende surnukehi pole leitud, aga arvatakse, et nad hukkusid merel abi oodates.
2003. aasta film "Avameri" põhineb nendega juhtunul.
Dardilly
Dardilly [dar'dilli] on linn Prantsusmaal Lyoni metropolis.
Linna territoorium asub 240–375 meetri kõrgusel üle merepinna.
pisi|tühi|Dardilly plaan ja teda ümbritsevad vallad
Narači järv
Narači järv ehk Naratši järv (valgevene keeles Возера Нарач, vene keeles Нарочь (Narotš)) on järv Valgevenes Minski oblastis Miadziełi rajoonis. Järve valgala on 199 km² ja see asub merepinnast 165 meetri kõrgusel. Suurim järve voolav jõgi on lühike Skema, mis voolab välja Miastra järvest.
Narači järv on pindalalt suurim järv Valgevene territooriumil. Aastail 1921-1939 kuulus see Poolale ja oli Poola suurim järv.
Kaldajoone pikkus on 41 kilomeetrit. Järve piirab põhjast Švenčionysi kõrgustik, kohati on oru nõlvade kõrguseks 45-50 meetrit. Lõunakallas on madal, turbane ja soostunud. Kaldad on valdavalt madalad ja liivased, kohati siiski ka kõrged (2-11 meetrit) ja alluvad murrutusele. Narači järve ümbruses asub Narači rahvuspark. Järve kirdeosas asub 6,2 hektari suurune saar, mis on haruldaste linnuliikide pesitsuspaigana range kaitse all.
Järve kaldal asuvad kohati ka rannavallid, aga need on sõjategevusest rikutud. Aastal 1916 viis Venemaa keisririik järve ümbruskonnas läbi rünnaku saksa vägede vastu, ebaõnnestunud Narači operatsiooni ajal toimus järve ümbruses aktiivne lahingutegevus.
Kristjan Kaljurand
Kristjan Kaljurand (sündinud 13. juulil 1992) on eesti sulgpallur.
Narači järv
Suurim asula järve kaldal on Narač, kus asub ka Narači rahvuspargi administratsioon.
Järve põhja katab sügavamas osas valdavalt sapropeel, kohati on seal ka liivaseid või saviseid alasid. Madalam osa on osalt liivase, osalt savise põhjaga, kohati ka kivine.
Kristjan Kaljurand
Kaljurand võitis 2017. aastal koos Raul Käsneriga Euroopa karikasarja kuuluva turniiri Latvain International meeste paarismängus.
Narači järv
Kaldataimestikus on valdavad harilik pilliroog ja järvkaisel. Loodepoolses osas kasvavad need 1,5-2 meetri sügavuseni, kagupoolses osas aga 3,5-4 meetri sügavuseni. Veetaimestikuga on kaetud vähem kui 3 % järve pindalast. Sukeltaimed kasvavad kuni 7,5 meetri sügavuses vees, kattes 15 km² suurust ala.
Kristjan Kaljurand
Eesti meistrivõistlustelt on Kaljurand võitnud 13 kuldmedalit: 11 meespaarismängus (2012, 2013, 2015–2023) ja 2 segapaarismängus (2018, 2019).
Lewis Henry Morgan
pisi Lewis Henry Morgan (21. november 1818 – 17. detsember 1881) oli ameerika antropoloog, kelle põhiliseks uurimisteemaks loetakse sugulussüsteeme. Kuulsaks sai ka tema kirjeldus irokeeside kultuurist ja ühiskonnast.
Narači järv
Valdavaim kala järves on haug. Järves elavad veel ka nurg, linask, ahven, koger, luts, viidikas, angerjas ja särg. Lindudest elavad järvel Valgevene punasesse raamatusse kantud kalakotkas, väiketiir, kühmnokk-luik ja väikepütt.
Narači järve loetakse üheks seitsmest Valgevene imest.
Kristjan Kaljurand
BWF Euroopa karikasari
Meeste paarismäng
Isiklikku
Tema isa on Kalle Kaljurand ja ema Marina Kaljurand; mõlemad vanemad on endised sulgpallurid. Tema õde Kaisa Kaljurand on samuti sulgpallur.
Lewis Henry Morgan
Elukäik
Lewis Henry Morgan kasvas üles New Yorgi lähedal, cayuga rahva territooriumil. Morgan õppis juurat, kuid majandusliku madalseisu tõttu Ameerika Ühendriikides ei suutnud end sellega ära elatada. Morgani esimeseks uurimiskireks oli Vana-Kreeka ühiskond ja ajalugu ning erialase töö puudusel pidas ta sel teemal loenguid. Samuti kirjutas Morgan USA ja Vana-Kreeka ühiskonna seostest esseid. 1841. aastal lõi Morgan koos sõpradega seltsi, mis tema mõjutusel hakkas hiljem tegelema Ameerika põlisrahvaste, eelkõige irokeeside uurimisega. Morgan asus irokeese lähemalt uurima ning läks nende sekka elama.
1851. abiellus Morgan oma nõo Mary Elizabeth Steele'iga ning samal aastal avaldas ka oma irokeesi-uuringute põhjal raamatu "League of Ho-de-no-sau-nee or Iroqyuois". Morgani abielu oli lähedase sugulussuhte tõttu teatud määral kõmuline, kuid püsis Morgani surmani. Paaril oli kolm last: poeg Lemuel ning tütred Mary Elisabeth ja Helen King.
Uurimus irokeeside kohta
Morgani esikteos "League of Ho-de-no-sau-nee or Iroqyuois" (1851) oli holistlik lähenemine irokeeside ühiskonnale. Tegu on väga põhjaliku kirjeldusega, kus analüüsi vähem. Teos uuris eelkõige irokeeside põlvnemist ja põlvnemisseadusi. Morgani tähelepanu köitis see, et irokeesi keeles on käibel sama termin isa ja isa venna ning ema ja ema õe kohta. Morgan üritas teoses mõista loogikat, mille järgi ühiskonnas sugulustermineid luuakse ja kasutatakse.
Klassifikatoorne ja deskriptiivne sugulusterminoloogia
Morgan väitis, et sugulussüsteemis on alles vanimad mõtted inimese olemusest, samuti üritas ta vastavalt sugulustermineile ühiskondi liigitada. Otsis seoseid sugulusterminoloogia, tehnoloogilise arengu ja ühiskonna ülesehituse vahel. Morgani käsitluse kohaselt on kahte tüüpi sugulusterminoloogiat, mida eri ühiskonnad sugulussüsteemide kirjeldamiseks kasutavad:
Morgani arvates on suguluse uurimise kaudu võimalik nn primitiivseid ühiskondi kõige efektiivsemalt uurida, kuna ühiskond on läbi perekonna korraldatud. Suguluse uurimisel mõistame kogu uuritavat ühiskonda. Sugulusterminoloogia muutub Morgani väitel väga aeglaselt, kuna ühiskond kasutab neile eelnenud ühiskonnakorra sugulusterminoloogiat.
Evolutsionistlik lähenemine ühiskonnale
1877. aastal andis Morgan välja teose "Ancient Society", mis esindab evolutsionistlikku lähenemist antropoloogias. Morgan väidab, et inimkond on alustanud primitiivsematest vormidest ning mida enam on kogunenud teadmisi, seda keerukamaks on ühiskond muutunud. Selle käsitluse põhiselt arvatakse, et eri ühiskonnad eri paikades esindavad progressiskaala eri arenguastmeid.
Morgan esitleb oma teoses teooriat kolmest evolutsioonifaasist:
"Ancient Society" mõjutas suuresti teiste hulgas Karl Marxi ja Friedrich Engelsit.
Jahiselts
Jahiselts (ka: kütiselts) on selts, mis on loodud eesmärgiga võimaldada selle liikmetele jahipidamist ja arendada jahindust.
Türeoidperoksidaas
Türeoidperoksidaas ehk EC 1.11.1.8 (lüh TPO) on paljudes kilpnäärmehormoonide sünteesireaktsioonides osalev ensüüm.
Inimese türeoidperoksidaas katalüüsib kilpnäärmehormoonide biosünteesi.
Hashimoto türeoidiidi ja Gravesi tõvega patsientidel käitub türeoidperoksidaas autoantigeenina.
Ensüümi kodeerib TPO-geen ja TPO-geenimutatsioone, seni teatakse rohkem kui 80 mutatsiooni, seostatakse valdavalt kaasasündinud kilpnäärme alatalitluse vormi kilpnäärme düshormogeneesiga ja selle peamiseks põhjuseks on defektne türeoidperoksidaas.
Tigharghari lahing
Tigharghari lahing oli Põhja-Mali konflikti raames toimunud tulevahetus, mis leidis aset 12. märtsil 2013. Islamiäärmuslastest mässulised korraldasid Adrar des Ifoghasi mägedes Tšaadi armee kompaniisuurusele üksusele, mis oli läbi viimas puhastusoperatsiooni, varitsuse. Tugevas tulevahetuses hukkus üks sõdur ning kuus mässulist. Viis islamisti võeti vangi ning nende pikap konfiskeeriti.
Achim Eschbach
Achim Eschbach (20. oktoober 1948 Eschweiler – 20. jaanuar 2021) oli saksa semiootik.
Ta töötas kommunikatsiooniteaduste professorina (aastani 2015) Duisburgi-Esseni ülikoolis, Essenis.
Ta tegeles semiootika ajalooga ning Karl Bühleri ja Charles Sanders Peircei töödega.
Koos Ernest W. B. Hess-Lüttichi ja Jürgen Trabantiga andis ta välja kirjastuse Verlag Gunter Narr kaudu rahvusvahelist semiootikaajakirja Kodikas/Code.
BusinessWorld
pisi|320x320px|BusinessWorldi logo BusinessWorld on Filipiinide ajaleht, mis kirjutab ärist ja äritegevusest.
See asutati 27. veebruaril 1967 nimega BusinessDay. Ajalehe peakorter asub Quezon Citys.
Pargi tänav (Raadi)
Pargi tänav on tänav Tartumaal Tartu vallas Raadi alevis.
Tänav algab Mõisa puiesteelt, ristub seejärel Paruni, Aadliku ja Mõisaproua tänavaga ning lõpeb ristudes Mõisapiiri tänavaga. 2022. aastani kuulus tänav Vahi alevikku.
Pargi tänav on nime saanud Raadi mõisa pargi järgi, mis paikneb tänava läheduses.
Viktors Lorencs
Viktors Lorencs (30. juuli 1927 Riia – 26. jaanuar 1992 Riia) oli läti näitleja ja stsenarist.
Ta mängis peaosa filmis "Punane viiul" ning oli filmi "Hullumeelsus" stsenarist.
Kate Summerscale
Kate Summerscale (sündinud 1965) on inglise ajakirjanik ja kirjanik.
Lapsepõlv ja haridus
Kate Summerscale’i lapsepõlv möödus Jaapanis, Inglismaal ja Tšiilis.
Pärast Bedales Schooli (1978–1983) lõpetamist on ta õppinud ajakirjandust bakalaureuseõppes Inglismaal Oxfordi ülikoolis ja magistriõppes USA-s Stanfordi ülikoolis.
Töö ajakirjanikuna
Ta on töötanud briti päevalehes The Independent.
Aastatel 1995–1996 töötas ta päevalehes The Daily Telegraph, kus kirjutas ja toimetas nekrolooge. Hiljem on ta olnud sama ajalehe kirjandustoimetaja. Tema artikleid on ilmunud ajalehtedes The Guardian, The Daily Telegraph ja The Sunday Telegraph.
Leivakoi
Leivakoi (Haplotinea ditella) on koilaste sugukonda kuuluv liblikaliik.
Leivakoi on levinud ka Eestis.
Rahandusministeeriumi kantsler
Rahandusministeeriumi kantsler on Eesti avaliku teenistuse tippjuht, kelle ülesanne on juhtida rahandusministeeriumi.
Marcin Wicha
pisi|Marcin Wicha Marcin Wicha (sündinud 1972 Varssavis) on juudi rahvusest Poola tarbegraafik, karikaturist, kolumnist ja kirjanik.
Ta on olnud katoliku kiriku nädalaajakirja Tygodnik Powszechny karikaturist ning teinud kaastööd kuukirjale Charaktery ja päevalehele Gazeta Wyborcza.
Ta on kirjutanud mitu lasteraamatut.
Tema raamat "Rzeczy, których nie wyrzuciłem" (ilmunud poola keeles 2017. aastal Krakówis) ilmus 2021. aastal eesti keeles pealkirjaga "Asjad, mida ma ära ei visanud" Loomingu Raamatukogus Margus Alveri tõlkes.
Isiklikku
Tema isa Piotr Wicha (1946–2006) oli arhitekt. Isapoolne vanaisa Władysław Wicha (1904–1984) oli Poola metallitööline ja poliitik, kes aastatel 1954–1964 oli Poola Rahvavabariigi siseminister. Emapoolne vanaisa Jan Rabanowski (1907–1958) oli Poola elektriinsener ja kommunistlik poliitik.
Kollane emajuur
Kollane emajuur (Gentiana lutea L.) on emajuureliste sugukonda emajuure perekonda kuuluv mitmeaastane kuni 140 cm kõrgune rohttaim.
Kasvab 1200–2000 meetri kõrgusel üle merepinna Lõuna-, Kesk- ja Ida-Euroopas. Eesti looduses ei kasva. Droogina kasutatakse juurt ja juurikat. Maitse on mõru.
Leht
Emajuure lehed on lihtlehed, nad on varreümbrised, asuvad vaheldumisi. Lehelaba on kujult elliptiline. Leheserv on terve. Lehe pikkus võib ulatuda kuni 30 cm ja laius kuni 15 cm. Lehel on 5–7 tugevat leheroodu. Lehed on sinakasrohelised.
Õis
Taim hakkab õitsema 3. või 4. eluaastal. Õitsemise aeg on juunist augistini. Õied on kollased ja neid on palju, nad on koondunud varrele mitmekorruseliste männastena. Emajuur on kahesuguline putuktolmleja taim, millel on viis tolmukat ja üks emakas.
Vili ja seemned
Viljad hakkavad valmima augusti alguses ja valmivad augusti lõpuks või septembri alguseks. Vili on piklik, ühepesaline kupar, kus on palju seemneid. Seemned on väiksed (3 mm), lamedad, piklikud või ümarad, helepruunid.
Droog
Kollase emajuure droogiks on 5–6-aastase taime juure ja juurte tükikesed. Juur kaevatakse välja kevadel või sügisel, puhastatakse mullast, pestakse külma veega ja lõigatakse 15 cm pikkusteks tükkideks. Tükikesed kuivatatakse temperatuuril 45–60 oC. Hoitakse kuivas ja jahedas kohas. Säilivusaeg on 5 aastat.
Keemiline koostis
Mõru maitse annavad taimele mõruglükosiidid: amarogentiin, gentsiopikrosiid, svertiamariin ja sverosiid. Taimes leidub veel mono- ja oligosahhariide, puriinalkaloide, ksantoone, triterpeene, eeterlikku õli, pektiine, lima ja vaiku.
Kasutamine meditsiinis
Tänu oma mõrule maitsele soodustab seedetegevust ja suurendab isu. Omab ka seenevastast toimet. Aitab võidelda isutuse, lihaselõtvuse, kõhupuhituse, maomahla alahappesuse ja vähese sapinõristusega. Ei tohi kasutada need, kellel on haavandtõbi, maomahla ülihappesus, maopõletik või kõrgvererõhktõbi. On vastunäidustatud ka rasedatele.
Muu kasutusala
Kasutatakse ka brändi lisandina.
Suthfeld
Suthfeld on vald Saksamaal Alam-Saksi liidumaal Schaumburgi kreisis.
Valla pindala on 5,05 km².
31. detsembril 2017 elas seal 1480 inimest.
Kuulub Nenndorfi ühisvalda.
Hilja Jalviste
Hilja Jalviste (neiuna Hilja Piiper; 1. jaanuar 1918 Tallinn – 3. aprill 2015) oli eesti günekoloog, Tartu Ülikooli õppejõud.
Ta omandas alghariduse Eesti Noorsoo Kasvatuse Seltsi Tütarlaste Gümnaasiumis ja lõpetas aastal 1935 Tartu Tütarlaste Gümnaasiumi. Samal sügisel astus ta Tartu Ülikooli arstiteaduskonda, mille lõpetas aastal 1942 arsti astme väärilisena. Kuna Nõukogude korra ajal loeti Saksa okupatsiooniaegne diplom kehtetuks, tuli tal aastal 1945 diplom vahetada ja lõpetamist loetakse sellest aastast. Akadeemiliselt kuulus ta korporatsiooni Filiae Patriae.
Lukas (eesnimi)
Lukas on mehenimi.
Hilja Jalviste
Isiklikku
Ta oli aastast 1956 abielus farmatseudi ja Eesti Põllumajanduse Akadeemia keemiakateedri dotsendi Heiti Jalvistega (1915–2005). Tema isa Johannes Piiper oli eesti zooloog, looduskirjanik ja Tartu Ülikooli professor, ema Elviine Mathilde Piiper oli bioloog, vend Johannes Piiper oli füsioloog, Eesti Teaduste Akadeemia välisliige.
Lukas (eesnimi)
1. jaanuari 2021 seisuga oli Eestis eesnimi Lukas 446 poisil ja mehel. Lukas on Eestis levikult 289. mehenimi.
Laura Vana
Ta võitis 2010. ja 2011. aastal koos Karoliine Hõimiga Eesti meistrivõistlustel paarismängus.
Broiler
pisi|Broilerid Broiler lihaks kasvatatav noorloom ehk lihakana eriti noorkana (kanabroiler).
Kanabroileriks loetakse 6–8 nädalast või kuni 10-nädalast noorlindu, kes 7–8-nädalaselt kaalub tavaliselt 1,8–2,0 kg ja kulutab 1 kg juurdekasvu saamiseks 2,0–2,5 kg segajõusööta.
Saskatooni Eesti Selts
Saskatooni Eesti Selts (inglise keeles Saskatoon Estonian Society) on Kanada eestlaste selts, mis tegutseb Kanadas Saskatchewani provintsis Saskatoonis. Seltsi esimees on Rein Lepnurm.
Bossuit
Bossuit on hollandikeelne asula ja osavald Belgias Valloonia piirkonnas Lääne-Flandria provintsis Avelgemi vallas.
Nimekujud
Bussuth (1038), Bossut (1128), Bossuth (XII sajand), Bousut (XII sajand).
pisi|püsti|tühi|Sint-Amelbergakerk
Haprus
pisi|Tavatingimustel haprast materjalist [[malmist katsekeha pärast habrast purunemist tõmbekatset]] Haprus on materjali omadus puruneda tühise moonde korral. Hapruse vastand on sitkus. Selgituseks tasub märkida, et nii habras, kui sitke materjal võib taluda enne purunemist suuri pingeid. Oluline on enne purunemist esinevate moonete suurus.
Priekuļi
Priekuļi (vanasti ka Priekuļu muiža) on küla (lielciems) Lätis Cēsise piirkonnas, Priekuļi valla halduskeskus. Kuni 2021. aastani oli Priekuļi Priekuļi piirkonna halduskeskus.
Testeerimisvabadus
Testeerimisvabadus on inimese vabadus teha enda surma puhuks oma vara kohta korraldusi, mis on kooskõlas üldise õiguskorra, heade kommetega ja arvestavad pärimisseaduses kehtestatud piiranguid.
Priekuļi
Küla asub Cēsisest 7 km ida pool, merepinnast 117 meetri kõrgusel. Külas on Brūnīši, Dārza iela, Elites iela,, Garkalnes pagrieziensi, Lauksaimniecības centrsi, Priekuļi, Priekuļu skola, Priekuļu vidusskola, Selekcija, Selekcijas pagrieziensi ja Tehnikumsi bussipeatus.
Testeerimisvabadus
Testeerimisvabaduse olemus
Eesti pärimisõiguses on arvestatud eraõiguses kehtiva privaatautonoomia põhimõttega. See nähtub eelkõige testeerimisvabaduses ja võimaluses pärandist või annakust soovi korral loobuda. Testeerimisvabadus tähendab isiku vabadust enda parema äranägemise järgi kalduda kõrvale seadusekohastest pärijate määramise reeglitest, kujundada testamentaarsete korralduste sisu, samuti teha täiendavaid korraldusi surma puhuks. Lisaks hõlmab testeerimisvabadus isiku vabadust valida viimse tahte avalduse liik ning kirjapandud viimse tahte avaldus ühepoolselt tühistada. Testeerimisvabadus on igaühel, kuid selleks, et viimse tahte avaldusel oleks õiguslik tähendus, peab selle tegija olema testeerimisvõimeline.
Priekuļi
Asulas oli Priekuļi mõisa (Freudenberg) süda. Küla on tekkinud Priekuļi mõisakompleksi juurde. 1909. aastal ostis Riia Põllumeeste Keskühistu mõisalt 500 tiinu maad, sinna rajati põllumajanduskool. Kooli juurde rajati hiljem sordiaretusjaam ja meteoroloogiajaam. Külas on lisaks haldushoonetele keskkool, kultuurimaja ja raamatukogu.
Testeerimisvabadus
Testeerimisvabaduse olemus
Testeerimisvabadus on tagatud Eesti põhiseadusega: PS § 32 lg 4 ütleb, et pärimisõigus on tagatud. Õigusalases kirjanduses on esitatud seisukoht, et eelnimetatud sättes hõlmab pärimisõiguse mõiste pärimisõigust kui õigusinstituuti ja pärimisõigust kui isiku subjektiivset õigust. Seega kuigi põhiseaduses pole testeerimisvabadust sõnaselgelt nimetatud, hõlmab subjektiivne pärimisõigus PS § 32 lg 4 tähenduses õigust avaldada viimset tahet. Ka Riigikohus on võtnud seisukoha, et pärandaja testeerimisvabadus on põhiseadusliku pärimisõiguse kaitsealas.
Priekuļi
Priekuļi selektsioonijaama hooned ja küünid on kultuurimälestistena riikliku kaitse all.
Testeerimisvabadus
Testeerimisvabaduse olemus
Eesti kehtiv pärimisseadus ei sätesta testeerimisvabaduse legaaldefinitsiooni. Õiguskirjanduses on seda määratletud õiguskorras füüsilisele isikule antud võimalusena teha surma puhuks enda vara kohta õiguslikult kehtivaid korraldusi. Ühtlasi on testeerimisvabadus seotud omandiõigusega. Riigikohus on esitanud seisukoha, et testeerimisvabadus on omandi käsutamise vabaduse väljendus. See tähendab, et omaniku võõrandamisõigus hõlmab õigust teha surma puhuks oma vara kohta korraldusi.
Priekuļi
Priekuļi allee ja Priekuļi park on looduskaitse all. Küla jääb Gauja rahvusparki.
Külas asub Teises maailmasõjas hukkunud sõdurite vennaskalmistu, mis on tähistatud mälestusmärgiga.
Testeerimisvabadus
Testeerimisvabaduse olemus
Kuigi nii testeerimis- kui ka lepinguvabadus realiseerivad eraõiguse privaatautonoomia põhimõtet, on neil selge erinevus. Testeerimisvabadus võimaldab viimse tahte avalduse ühepoolselt tühistada. Lepingud on aga mõlemale poolele siduvad, mistõttu enamasti pole nendest võimalik ühepoolselt taganeda.
Priekuļi
2007. aastal oli külas 2532 elanikku, 2015. aastal 2307, 2017. aastal 2252 ja 2022. aastal 2136.
Testeerimisvabadus
Testeerimisvabaduse piirid
Nii nagu enamik printsiipe, pole testeerimisvabadus piiramatu. Testament ja pärimisleping – nagu kõik tehingud – on allutatud tsiviilseadustiku üldosa seaduses toodud tehingu kehtivuse eeldustele. Sellest tulenevalt peab testamendi tegemine vastama rangetele vorminõuetele, olema kooskõlas heade kommetega ja avaliku korraga. Isikul on vabadus muuta testamenti igal ajal, põhjendamata seejuures eelistuste muutumist ja küsimata kelleltki nõusolekut. Siiski tuleb pärandajal ka viimse tahte avalduse muutmisel kinni pidada seaduses sätestatud vorminõuetest.
Põhiline testeerimisvabaduse piirang seisneb sundosaõiguses. See tähendab, et testeerimisvabadust piirab sundosaõiguse edukas maksmapanek. Seadus on selles osas sekkunud, et tasakaalustada pärandaja vaba eneseteostamisõigust ning tema perekonna ootusi ja vajadusi. Näiteks on alaealisel lapsel – kuivõrd tema suhtes eeldatakse ülalpidamiskohustuse olemasolu – vanema surma korral õigus nõuda sundosa, kui see vanem on teinud testamendi kellegi teise kasuks. Eesti seadusandja on nimetanud sundosaõigusega testeerimisvabaduse piiramist õigustavaks eesmärgiks pärandaja lähisugulaste ja abikaasade kaitse, keda pärandaja pidi oma eluajal ülal pidama. Järelikult on sundosa saama õigustatud vaid isikud, kelle suhtes oli pärandajal perekonnaõigusest tulenev ülalpidamiskohustus.
Testaator võib teha testeerimisvabaduse põhimõttest tulenevalt korraldusi, millega määrab perekonnaliikmele väga väikese osa pärandvarast või jätab ta üldse ilma. Üldjuhul kehtib eeldus, et pärandajal on oma valikutele kaalukad põhjendused. Siiski sekkub testeerimisvabadusse perekonnapärimisõiguse põhimõte, mille kohaselt teatud eeldustel saavad pärandist osa abikaasa ja lähisugulased ka siis, kui vara on pärandatud perekonnavälisele isikule. Sundosaõigus piirab testeerimisvabadust, seades pärandaja vaba tahte väljendamise õigusele piirid ulatuses, mis vastavad ühiskonnas tunnustatud väärtushinnangutele.
Pärandaja viimset tahet tuleb tõlgendada ja kindlaks määrata, lähtudes pärimisseaduses täpselt määratletud korralduste tüüpidest. Selles nähtub testeerimisvabaduse piiramine pärimisseaduses määratletud korralduste tüüpidest tulenevalt. Ühtlasi piirab testeerimisvabadust ka korralduste ajaline kehtivus. Seetõttu pole pärimisseaduses lubatud teha surma puhuks korraldusi, mis loovad tingimusi või piiranguid kauemaks kui 30 aastat pärast pärandaja surma.
Isikul on võimalik piirata iseenda testeerimisvabadust, valides viimse tahte avalduse liigiks abikaasade vastastikuse testamendi või pärimislepingu. Abikaasade vastastikuse testamendiga tehakse olemuslikult siduvaid korraldusi, mis muutuvad siduvaks pärast ühe abikaasa surma. Sel juhul kaotab abikaasade vastastikuse testamendi järgi, millega on määratud ka lõpp-pärija, pärandi vastu võtnud üleelanud abikaasa oma testeerimisvabaduse. Üleelanud abikaasa ei saa enda surma puhuks enam teistsuguseid korraldusi teha: kauem elanud abikaasa on varem surnud abikaasa pärija ning pärast esimese surma saab pärijaks abikaasade ühiselt määratud isik.
Testeerimisvabadus hõlmab testaatori õigust ümber mõelda ja varem tehtud testament igal ajal ühepoolselt tühistada. Pärimisleping on selline viimse tahte avaldus, milles sisalduvad korraldused muutuvad pärandaja jaoks siduvaks tema eluajal. Seetõttu ei saa ta põhimõtteliselt pärimislepingus sisalduvaid lepingulisi korraldusi ühepoolselt muuta. Järelikult on pärimisleping mitmepoolne tehing pärandaja ning tema vabalt valitud ühe või enama isiku vahel. Sellise lepingu sõlmimisega piirab testaator enda testeerimisvabadust, kuivõrd on ta nende lepinguliste kohustustega seotud ega saa neid ühepoolselt muuta.
Testeerimisvabaduse isiklikkus
Eesti kehtivast pärimisseadusest tuleneb isiklikkuse nõue. Seaduse kohaselt teeb testamendi testaator isiklikult. Pärimislepingu, samuti selle muutmise või lõpetamise kokkuleppe peab pärandaja sõlmima isiklikult. Pärandajana saab pärimislepingut sõlmida ainult teovõimeline isik. Testaator peab ise otsustama mistahes viimse tahte avalduse sisu üle ning see peab kindlasti kujunema ilma kolmandate isikute mõjutusteta. Tehinguline ega seadusjärgne esindaja ei saa pärandaja nimel testamenti teha ega pärimislepingut sõlmida. Nii tehtud viimse tahte avaldusel puudub õiguslik tagajärg. Isiklikkuse nõue tähendab ka seda, et viimse tahte avalduse tagajärgede eest vastutab testaator isiklikult ning sellist vastutust ei saa jagada ega üle kanda.
Alaealiste teovõime on üldjuhul piiratud. Viimse tahte avalduse tegemine eeldab kehtivat tahteavaldust, mistõttu enamasti pole alaealistel võimalik viimse tahte avaldust teha. Pärimisseadus loob erandi vähemalt 15-aastastele isikutele. Tavapäraselt on alaealistel tehingute tegemiseks vajalik seadusliku esindaja nõusolek, kuid eelnevast lähtudes pole vähemalt 15-aastasel alaealisel seda notariaalselt tõestatud testamendi tegemiseks vaja. See tuleneb asjaolust, et testamendi kehtivuse sõltuvusse seadmine vanema nõusolekust oleks vastuolus testamendi tegemise isiklikkuse nõudega. Kuna seaduslik esindaja on alaealise seadusjärgne pärija, oleks nõusoleku andmise või mitteandmisega võimalik mõjutada nii testamendi tegemist kui ka selle sisu ning sel moel piirata isiku testeerimisvabadust.
Pärandaja testeerimisvabaduse – näiteks sundis pärandaja pärijat viimse tahte avaldust tegema või takistas selle tegemist – rikkumine toob kaasa isiku pärimiskõlbmatuse.
Testeerimisvabadus korralduste sisus
Seadusjärgse pärimise regulatsioon ei võimalda alati vara jagada vastavalt kõigi pärandajate tahtele ja soovile. Testeerimisvabadus annab pärandajale võimaluse kujundada oma vara saatust just nii, kuidas talle tundub õiglane ja vajalik. Näiteks võimaldab testeerimisvabadus pärandajal muuta pärandiosa suurusi seaduses sätestatuga võrreldes. Samuti saab pärandaja pärandada enda vara isikutele, kellel seaduse järgi poleks selle vara suhtes pärimisõigust. Testamendiga saab pärandaja näidata enda suuremeelsust, kui jätab vara näiteks sõpradele või heategevuseks. Tihti on testaatori korraldus vara jätta seotud sooviga tasuda soodustatud isikule juba tehtud heateo eest. Testeerimisvabadus võimaldab pärandajal teha vastavaid korraldusi pärija, annaku , sihtkäsundi või sihtmäärangu korralduse kaudu.
Aare Järvan
Aare Järvan (sündinud 29. juulil 1967 Tallinnas ) on Eesti ja Euroopa Komisjoni ametnik.
Haridus
Aare Järvan omandas 1992. aastal Tartu Ülikoolis kõrghariduse rahanduse ja krediidi erialal (cum laude) ning pärast seda õppis aasta Cambridge'i ülikoolis majanduse valdkonnas.
Töö
Aastatel 1992–1999 töötas ta Eesti Pangas keskpangapoliitika osakonna juhatajana. Aastatel 1998–1999 töötas peaministri büroos majandusnõunikuna, nõustades peaminister Mart Siimanni.
Isiklikku
Tema poeg on ettevõtja Kristjan Järvan.
Ferekalsi Debessay
Ferekalsi Debessay (sündinud 10. jaanuaril 1983) on Eritrea jalgrattur.
2008. aasta Tour of Eritreal saavutas ta 3. koha. 2009 võitis ta Tour d'Egypte'il kaks etappi. 2010. aastal tuli ta Eritrea meeskonna koosseisus Aafrika meistriks.
2011 tuli ta Eritrea meistriks maanteesõidus.
Moneroni saar
Moneroni saar (vene keeles Монерон, jaapani keeles 海馬島 Kaibato, jaapani keeles トド島 Todojima, ainu keeles Todomoshiri) on väike saar Sahhalini saare lähedal. See on osa Venemaa Föderatsioonist.
Kirjeldus
Moneroni pindala on umbes 30 ruutkilomeetrit ja kõrgeim punkt on 429 meetrit. See on umbes 7,2 km pikk (N/S telg) ja 5,5 km lai ning asub 41 meremiili (76 km) Sahhalini sadamast Nevelskist ja umbes 30 meremiili (56 km) kaugusel. otse Sahhalini saarest edelas Jaapani mere kirdeosas. See on ainus maismaa kogu Tatari väinas ja sellel pole püsivat elanikkonda. Selge päeval on nähtav Jaapani Rishiri saar.
Ajalugu
Selle algsed ainu elanikud tundsid saart "Todomoshiri" ("merilõvide saare") nime all. See kuulus 18. sajandil Matsumae klanni daimyō alla ja oli tuntud kui Ishiyokotan; oma praeguse Euroopa nime sai see Prantsusmaa meresõitja La Perouse'i külastuse tõttu, kes pani selle oma ekspeditsiooni peainseneri Paul Mérault Monneroni järgi nimeks Moneron.